**BEQUES ERASMUS PRÀCTIQUES Curs 2019-2020**

**INSTRUCCIONS SOBRE LA DOCUMENTACIÓ**

1. **EN EL MOMENT DE FER LA SOL·LICITUD:**

La sol·licitud es presentarà a través del formulari on-line ENTREU (entreu.uv.es).

A la sol·licitud s’acompanyarà la següent documentació que també haurà de presentar-se telemàticament:

* **Document acreditatiu de tenir assignada una pràctica curricular** integrada (mitjançant la presentació del conveni de pràctiques amb l’entitat d’acollida o mitjançant l’assignació d’una pràctica per part de la comissió de pràctiques del centre corresponent). Aquest document sols l’han de presentar els sol·licitants de la modalitat A.
* **Acord de pràctiques**. Ha d’estar omplert i signat per l’estudiant/ta, l’entitat d’acollida i el coordinador de mobilitat de titulació de la Universitat de València**.**

**B) ABANS D’ANAR-TE’N**

* **Acceptació de la Beca Erasmus Pràctiques**: l'acceptació ha de realitzar-se a través de l'entorn de tramitació electrònica  [ENTREU](https://webges.uv.es/uvEntreuWeb/), triant el procediment "Expedient Erasmus Pràctiques 2019-2020- Acceptació".
* **Conveni de subvenció de mobilitat** d’estudiants per a pràctiques en empresa. Necessitem el document amb signatura original anterior a l’inici de les practiques, així que hauràs de lliurar-lo en paper al Servei de Relacions Internacionals.
* **Assegurança mèdica, de responsabilitat civil i accidents de treball:** el Servei de Relacions Internacionals s'encarregarà de la gestió de l'assegurança  de tots els beneficiaris de la beca Erasmus Pràctiques. Rebràs el justificant de l'assegurança per correu electrònic abans de l'inici de la teua pràctica. Tanmateix, és molt recomanable que demanes pel teu compte la Targeta Sanitària Europea.
* **Test lingüístic inicial OLS:** abans d’iniciar la teua estada rebràs un correu de la UE amb les instruccions per tal que realitzes un test on-line de l’idioma en el qual realitzaràs la pràctica.

En cas de què l’estudiant/ta no es trobe a València per gestionar aquesta documentació pot enviar-la per correu postal o encomanar a un representant que la lliure en nom seu. Recordem que tota la documentació abans esmentada ha de ser lliurada per tal de rebre l’import total. En conseqüència, el primer termini no s’ingressarà, si una part d’aquesta documentació no s’ha lliurat al Servei de Relacions Internacionals i Cooperació.

**B) EN ARRIBAR A LA INSTITUCIÓ D’ACOLLIDA:**

* Cal pujar al procediment “Expedient Erasmus Pràctiques 2019-2020- Destinació” d’ENTREU el document "**Confirmation of arrival and registration/Confirmació d’arribada",** degudament signat. Recomanem que l’estudiant/ta guarde el document original com a comprovant personal. La tramitació del pagament de les beques es farà per ordre de recepció d’aquest document.
* **A**[**ddenda per modificacions en l'acord de pràctiques**](http://www.uv.es/webrelint/2_Programa_Erasmus_Practiques/2_1_Outgoing/2_1_4_Documents_utils/2_1_4_4Curs14_15/Canvis_durant_la_mobilitat).  Aquest document hauràs de complimentar-lo obligatòriament **si es produeixen canvis importants** (període, tasques, tutors,etc.) en la teua pràctica en relació a allò que reflectia inicialment el teu acord de pràctiques per a que els canvis es reflecteixen en el teu expedient, i l’hauràs d'enviar per mail ([practiques@uv.es](mailto:practiques@uv.es) ) amb el vistiplau del coordinador i de l'empresa.

Quan la modificació es referisca a una ampliació del període de pràctiques en tot cas la comunicació del canvi s’haurà de fer, aprovar i signar abans de la finalització del termini inicialment previst.

**C) A LA TORNADA:**

* S’ha de pujar al procediment ·”Expedient Erasmus Pràctiques 2019-2020- Finalització” d’ENTREU el document "**Certificat d’Estada"** degudament signat i on hi consten els mesos de l’estada .

**És molt important tenir en consideració els advertiments sobre dates i prohibició de correccions que consten al peu del document.**

* **UE Survey (qüestionari UE)**: quan finalitzes la teua estada, des de la Unió Europea et remetran un missatge de correu electrònic per tal que emplenes i envies un qüestionari on-line.
* **Test lingüístic final OLS:** quan finalitzes la teua estada rebràs un nou correu de la UE amb les instruccions per tal que realitzeson-line el test lingüístic final.

No podrem ingressar el segon termini de la beca si manca una part d’aquesta documentació.

# E) COMUNICACIÓ I ATENCIÓ A L’ESTUDIANT

* La Universitat de València considera que els estudiants/tes Erasmus Pràctiques són estudiants/tes de la Universitat durant el període de pràctiques i, per tant, poden continuar fent ús dels nostres serveis. L’equip de Relacions Internacionals té un horari d’atenció personalitzada, però la major part de les comunicacions es faran per correu electrònic i és per això que l’estudiant haurà de consultar periòdicament la seua adreça de correu de la universitat.